बदायूं। कांग्रेस पदाधिकारियों ने विभिन्न मांगों को लेकर कचहरी पर प्रदर्शन किया। उसके बाद में उन्होंने कचहरी के सामने जाम लगा दिया। जाम लगने की सूचना पर सिविल लाइंस पुलिस मौके पर पहुंच गई, उन्होंने कार्यकर्ताओं को समझाने की कोशिश की। बहुत मुश्किल के बाद में जाम को खोला गया। इससे पहले कांग्रेसियों ने शहर में जुलूस निकाला।
उप्र कांग्रेस कमेटी के पूर्व महासचिव ओमकार सिंह ने कहा कि आज जिस तरह देश मे किसानों पर अत्याचार हो रहा है, उससे भाजपा की करनी और कथनी का पता चलता है। आज किसान अपने खेतों में जुताई के लिए परेशान है। खेत में पराली पड़ी है व जलाने पर भाजपा सरकार द्वारा आदेश के अनुसार बेकसूर किसानों पर मुकदमा पंजीकृत किया जा रहा है। उन किसानों से पूछों जब किसानों को कर्ज में दबा दिया जाता है और आत्महत्या के लिए उकसाया जाता है। तब सरकार सो रही होती है। प्रदेश व जिले में किसानों पर पराली जलाने पर सरकार जो मुकदमा दर्ज करा रही है, वह सही नहीं है। उन्होंने कहा कि फाइनेंस कंपनी किसानों का खून पसीने का पैसा लेकर भाग गई है उसके खिलाफ मुकद्दमा पंजीकृत करके डायरेक्टरों की संपत्ति कुर्क कर किसानों का पैसा वापस लौटाया जाए।
पूर्व जिलाध्यक्ष साजिद अली ने कहा कि कांग्रेस जनता की आवाज उठाती रहेगी। इसके बाद समस्याओं को लेकर कांग्रेसियों ने कांग्रेस कार्यालय से कचहरी तक जुलूस निकाला। उसके बाद में कचहरी तिराहे पर धरना प्रदर्शन करते हुए जाम लगाया। सूचना पर पहुंची पुलिस ने कांग्रेसियों को समझाया। काफी मुश्किल के बाद में उन लोगों ने जाम खोला। उसके बाद में डीएम को ज्ञापन सौंपा। इस मौके पर पीसीसी सदस्य असरार अहमद, शैलेश पाठक, आजम अली, जितेंद्र कश्यप, इखलाश हुसैन,शफी अहमद, जाहिद गाजी मौजूद रहे।